open-index/open-wikipedia-markdown huggingface dataset:
Fred Stoller

**Frederick** "**Fred**" **Stoller**, nado o 19 de marzo de 1958 en Brooklyn, Nova York, é un actor estadounidense de voz, cinema e televisión, así como cómico, autor e guionista. É coñecido por interpretar a Gerard en *Everybody Loves Raymond*. Tamén é a voz de Stanley na franquía cinematográfica *Open Season*, Fred the Squirrel en *The Penguins of Madagascar*, Chuck the Evil Sandwich-Making Guy en *WordGirl*, Jimbo en *Mickey and the Roadster Racers* de Disney Jr. e Rusty en *Handy Manny*.

## Traxectoria 
Stoller naceu no seu dunha familia xudía en Brooklyn, Nova York. Ten unha irmá máis nova.

## Notas 
## Véxase tamén 
### Ligazóns externas 
* Páxina oficial  
* Ficha na IMDb
Condado de Contra Costa

O **Condado de Contra Costa** (en inglés **Contra Costa County**) é un dos 58 condados de California. Foi fundado en 1850 e conta cunha poboación de 948.816 habitantes (2000). A súa capital é a pequena cidade de Martinez, pero a cidade máis poboada é Concord.

O Condado de Contra Costa é un dos 9 condados que compoñen a populosa Área da Baía de San Francisco, e tamén un dos 27 condados orixinais de California.

## Véxase tamén 
### Ligazóns externas 
* Páxina do Condado de Contra Costa
Festa do choco de Redondela

[miniatura|300px|Pregón, a cargo de [Teté Delgado.]]
A **Festa do Choco** é unha festa gastronómica anual celebrada no concello de Redondela, dende 1987, a segunda fin de semana de maio.
## Descrición 
miniatura|Arroz negro con chocos, empanada de choco de trigo e chocos á prancha con vinagreta de froitos secos.|esquerda
Celébrase nesa época por mor do aumento da pesca na Enseada de San Simón do choco, cefalópodo que, capturado con artes de pesca tradicionais (como as nasas), alcanza a súa máxima cota no mes de abril.

Ademais da degustación, faise un concurso gastronómico con catro modalidades: a mellor receita creativa, chocos na súa tinta, chocos con arroz e empanada de chocos. Exemplos de pratos que se serven na festa son os chocos con ou sen a súa tinta, con ou sen arroz, con ou sen patacas, chocos á prancha con cachelos, empanadillas de choco, empanada de choco de millo, empanada de choco de trigo, empanada de grelos con choco, fabada de choco, guiso de chocos, *fideuá* de chocos con ameixas, chocos á prancha con vinagreta de froitos secos...

Os dous días de festa hai alborada, actuación da banda municipal, verbena, pasacalles e charanga. Entre as actividades paralelas, desenvólvese o Chococlásico, unha exhibición de automóbiles antigos.

## Galería de imaxes 
miniatura|centro|810px
miniatura|centro|810px|Carpa na XXIX Festa do Choco, no ano 2015.

## Notas
## Véxase tamén 
### Bibliografía 
* *Vive y descubre, Comarca de Redondela*, p.&nbsp;101-102, Editorial Everest, 2008, ISBN 978-84-441-0060-9

### Outros artigos 
*Festa da mazá de Negros
### Ligazóns externas 
*Festa do Choco en Turgalicia.
Josh Keaton

**Joshua Luis Wiener**, nado en Hacienda Heights (California) o 8 de febreiro de 1979, é un actor de voz estadounidense de cinema e televisión, máis coñecido profesionalmente como **Josh Keaton**. É a voz de Takashi 'Shiro' Shirogane en *Voltron: Legendary Defender*, de varios personaxes nas series de animación *The Spectacular Spider-Man* e ''Marvel's Spider-Man*, Jack Darby en *Transformers: Prime* e o adolescente Hercules en *Hercules*. Tamén é a voz de Ryu Hayabusa en *Ninja Gaiden*, e a voz de Revolver Ocelot en *Metal Gear Solid 3: Snake Eater''.

## Traxectoria 
Keaton naceu en Hacienda Heights, California, dun pai de Brooklyn, Nova York e unha nai de  Lima, no Perú. Ten tres irmás: Danielle, Alitzah (Ali Navarro) e Sabrina. Fala de maneira fluída o castelán, que aprendeu cando era neno, e posteriormente o inglés. Cando era neno, tamén aprendeu algo de quechua dos seus avós maternos. O seu pai é xudeu e a súa nai é católica.

## Notas 
## Véxase tamén 
### Ligazóns externas 
*
Bulbo

*Para a protuberancia da parte superior da medula espiñal véxase artigo **Bulbo raquídeo***.

[miniatura|right|224px|Bulbo de [cebola.]]
[miniatura|right|Bulbo escamoso de azucena (*[Lilium sp*.).]]

Un **bulbo** (chamado vulgarmente en Galicia **cebola**) é un tipo de órgano vexetal dalgunhas plantas perennes que inclúe unha parte correspondente ao caule, xeralmente de forma discoidal, da cal parten raíces e follas modificadas escamiformes. O mesmo que os rizomas, cormos e tubérculos, son órganos subterráneos de almacenamento de nutrientes que servirán á planta durante a época desfavorábel, na que perden a parte aérea, perdendo, polo tanto, a capacidade de realizar a fotosíntese.

As plantas que posúen este tipo de estruturas denomínanse colectivamente plantas bulbosas.

## Partes 
Os bulbos constan de 5 partes principais:
* **O disco basal**, parte inferior do bulbo dende onde medran as raíces. 
* **Os catáfilos ou escamas, carnosas**, que son o órgano de almacenamento principal, xa que nos seus tecidos parenquimáticos é onde se acumulan os nutrientes.
* **A túnica**, é unha camada que arrodea as escamas e as protexe do desecamento.
* **A hasta**, que consiste nunha xema floral e outras xemas en desenvolvemento. 
* **Xemas laterais**, as que durante o período de crecemento darán orixe a novos bulbiños.

## Clasificación 
Clasifícanse en dous tipos, 
**Tunicados*, nos que as súas bases están arrodeadas por camadas superpostas, como a cebola e o allo *(Allium)*, o tulipán *(Tulipa),* o amarelle *(Narcissus),* o xacinto *(Hyacinthus),* o *(Muscari)*.
**Escamosos*, coas bases imbricadas (como as tellas) e son máis carnosas, coma  o lirio *(Lilium).*

Algunhas orquídeas epífitas forman órganos semellantes aos bulbos, non subterráneos, chamados **pseudobulbos**.

## Exemplos 
As plantas con bulbos verdadeiros son sempre monocotiledóneas e inclúen, por exemplo:
* A cebola, o allo e todas as *Alliaceae*.
* Lirios, tulipáns e outras *Liliaceae*.
* *Amaryllis*, *Hippeastrum*, *Narciso*, e outras *Amaryllidaceae*.
* Dous grupos do xénero '*Iris*: *Xiphium* e *Hermodactyloides*.

## Notas 
## Véxase tamén 
* Plantas bulbosas
* Cormo (órgano de reserva)
* Rizoma
* Tubérculo
* Estolón
Raíz tuberosa

[miniatura|150px|Raíces tuberosas dunha [dalia (*Dahlia*).]]
Unha **raíz tuberosa** é un tipo de órgano subterráneo de acumulación de nutrientes tal como os rizomas, cormos, bulbos e tubérculos. A diferenza esencial con todos eles é que estes son talos modificados, mentres que a raíz tuberosa, como o seu nome indica, é unha raíz engrosada axeitada á función de almacenamento de reservas. As raíces tuberosas fórmanse como un acio dende a coroa ou baseamento da planta dende onde xorden os talos. Durante a estación de crecemento, estas raíces especialízanse na reserva de nutrientes que a planta produce nas follas.

Os exemplos típicos de plantas con raíces tuberosas son a pataca doce (*Ipomoea batatas*) e maila dalia (*Dahlia*), aínda que outras especies como *Eremurus*, *Clivia*, *Alstroemeria* e *Ranunculus* tamén as presentan.

## Véxase tamén 
### Bibliografía 
* 
* Gola, G., Negri, G. y Cappeletti, C. (1965). *Tratado de Botánica*. 2da. edición. Editorial Labor S.A., Barcelona, 1110 p.
* Strassburger, E. 1994. *Tratado de Botánica*. 8va. edición. Omega, Barcelona, 1088 p. ISBN 84-7102-990-1
* 
### Outros artigos
* Cormo
* Bulbo
* Tubérculo
Caribou (músico)

**Daniel Victor Snaith**, tamén coñecido artisticamente polos nomes **Caribou**, **Manitoba** e **Daphni** é un músico e produtor canadense.

## Traxectoria 
Snaith gravou orixinalente co nome artístico de Manitoba, pero despois de ser ameazado cunha demanda por parte de Richard "Handsome Dick" Manitoba, antigo membro da banda de punk rock The Dictators, cambiou o seu nome polo de Caribou. Os anteriores álbums de Snaith foron entón reeditados co seu novo nome, e *The Milk of Human Kindness* foi edirado no ano 2005 a través de Domino Records. Snaith dixo que a situación era "como The Smiths demandando a John Smith ou algo así".

Cando realiza concertos, Snaith normalmente vai acompañado dunha banda de directo e toca a percusión. Foron excompañeiros seus de banda o baixista Andy Lloyd de Born Ruffians e o batería Peter Mitton, agora produtor da radio CBC. Na actualidade a súa banda en directo está composta por Snaith, Ryan Smith, Brad Weber e John Schmersal. As súas actuacións tamén adoitan a incluír complexas proxecións de vídeo nunha gran pantalla.

O seu álbum de 2007 *Andorra* gañou o Polaris Music Prize, e o seu traballo de 2010 *Swim* estivo entre os favoritos neses mesmos premios. En xuño de 2013 *Jiaolong*, editado baixo o nome artístico de Daphni, foi nomeado para o Polaris Music Prize.

En decembro de 2011 Caribou foi o comisario do festival All Tomorrow's Parties "Nightmare Before Christmas" en Minehead, Inglaterra, xunto con Battles e Les Savy Fav.

## Discografía 
### Álbums de estudio 
* 2001: *Start Breaking My Heart* (como Manitoba)
* 2003: *Up in Flames* (como Manitoba)
* 2005: *The Milk of Human Kindness* (como Caribou)
* 2007: *Andorra* (como Caribou)
* 2010: *Swim* (como Caribou)
* 2012: *Jiaolong* (como Daphni)
* 2014: *Our Love* (como Caribou)

### EPs e sinxelos 
#### Como Manitoba 
* *People Eating Fruit* EP (30 de outubro de 2000)
* "Paul's Birthday" CDS (26 de febreiro de 2001)
* ''give'r* EP (26 de novembro de 2001)
* *If Assholes Could Fly This Place Would Be an Airport* 12" (13 de xaneiro de 2003)
* "Jacknuggeted" CDS (24 de febreiro de 2003)
* "Hendrix with Ko" CDS (14 de xullo de 2003)

#### Como Caribou 
* "Yeti" CDS/12" (22 de marzo de 2005)
* *Tour-Only CD* (Super Furry Animals Tour, Fall 2005)
* *Marino* (DVD) (novembro de 2005)
* "Melody Day" CDS (agosto de 2007)
* *Tour-Only CD'' (setembro de 2007)
* "She's the One" (marzo de 2008)
* *Tour-Only CD* (abril de 2010)
* *Caribou Vibration Ensemble* – live album featuring Marshall Allen (ATP 2010)

#### Como Daphni 
* *Resident Advisor*, febreiro de 2011 (5 pistas do episodio #246)
* *Daphni Edits Vol. 1*, 12" [Resista], marzo de 2011
* *Pinnacles / Ye Ye*, 12" split w/ Four Tet [Text], marzo de 2011
* *Daphni Edits Vol. 2*, 12" [Resista], agosto de 2011
* *JIAOLONG001*, 12" [Jiaolong], outubro de 2011
* *Ahora*, 12" [Amazing Sounds], novembro de 2011

## Notas 
## Véxase tamén 
### Ligazóns externas 
* Páxina oficial
Tubérculo

miniatura|Debuxo dun pé de pataca
En botánica, **tubérculo** refírese ao caule arredondado que algunhas plantas verdes desenvolven por baixo do chan como órganos de reserva de enerxía (en xeral amidón e inulina). O exemplo máis coñecido é a pataca.

As plantas úsanos para sobrevivir ao inverno ou aos meses máis secos, fornecendo enerxía e nutrientes durante a próxima estación de crecemento. Alén diso serven coma un medio de reprodución asexuada. Posúe pequenas follas escamosas e xemas minúsculas coñecidas como "ollos". Eses "ollos" agroman, dando orixe a novas plantas, que retiran o seu alimento do tubérculo, até que as propias raíces e follas se formen.

A reprodución deste tipo de plantas faise por semente, aínda que tamén se pode facer por plantación do mesmo tubérculo, como se fai case sempre coa pataca.

## Exemplos 
* Pataca;
* Begonia tuberosa;
* Cará/Iñames, xénero Dioscorea;
* Taioba, xénero *Xanthosoma*;
* Taro (*Colocasia esculenta*);
* Ciclamino;
* *Anredera cordifolia*;
* Plectranthus esculentus (un tipo de mentaLamiaceae);
* Trufas;
* *Oxalis tuberosa*;
* *Caladium*; 
* *Sinningia*; 
* Tupinambo (*Helianthus tuberosus*);
* Chufa (*Cyperus esculentus*).

## Raíces tuberosas e bulbos 
Os tubérculos son diferentes das **raíces tuberosas** como a pataca doce (*Ipomoea batatas*), a beterraba (*Beta spp.*), a cenoria ou a mandioca (*Manihot utilissima*), que almacenan os seus nutrientes na propia raíz, moito máis desenvolvida que a dos tubérculos. Tamén se diferencian dos bulbos como cebolas e allo, que a pesar de usaren parte do caule, tamén usan follas modificadas, coñecidas como catafilos para almacenar nutrientes.

## Notas 
## Véxase tamén 
* Rizoma
* Raíz tuberosa
* Plantas bulbosas
* Bulbo

### Ligazóns externas 
* Cal é a diferenza entre raíz tuberosa, bulbos e tubérculos (*en portugués*)
Praia da Frouxeira

A **praia da Frouxeira** é un areal situado no concello de Valdoviño que pecha o aceso ao mar da lagoa da Frouxeira, espazo ecolóxico protexido que é refuxio de cría de aves. Un paseo marítimo percorre parte da praia e da lagoa no lado de Valdoviño.

O areal e a súa lagoa forman un espazo ecolóxico virxe de area fina e branca cunha lonxitude de máis de tres quilómetros dende Valdoviño ata Meirás. No extremo de Valdoviño está o castro da Frouxeira. Preto del está a illa da Percebelleira. No extremo de Meirás está o faro de Meirás, sobre un penedo rochoso apreciado por pescadores e mariscadores.

A praia da Frouxeira ten bandeira azul aínda que o baño pode ser perigoso ao ser mar aberto. A zona vixiada para o baño é a máis preto de Valdoviño.

## Imaxes

File:Faro Frouxeira, Valdoviño.jpg|Faro de Meirás.
File:Valdoviño.jpg|Lagoa da Frouxeira.
File:Nocanal2.jpg|Lagoa e praia.
Ficheiro:Praia de Valdoviño.jpg|A Frouxeira vista xeral.

## Véxase tamén
* Lagoa e areal de Valdoviño
* Lagoa da Frouxeira

### Ligazóns externas
* A Frouxeira. Turgalicia
* Lagoa da Frouxeira.
The Passions

**The Passions** foi unha banda inglesa formada en 1978 na cidade de Londres e desaparecida en 1983. O grupo foi unha one-hit wonder coa súa canción "I'm in Love with a German Film Star", que foi publicada a comezos do ano 1981.

## Discografía 
* *Michael and Miranda* - 1980 (Fiction)
* *Thirty Thousand Feet Over China* - 1981 (Polydor)
* *Sanctuary* - 1982 (Polydor)
* *Passion Plays* - 1985 (Polydor) Recompilatorio
* *Thirty Thousand Feet Over China* - 2008 (Cherry Red)
Río Barbaña

O **río Barbaña** é un afluente do río Miño pola súa banda esquerda.

## Descrición 
Nace no monte Cobreiro, en Figueiroá no concello de Paderne de Allariz.

Segue unha dirección leste-oeste e atravesa os concellos de Taboadela e San Cibrao das Viñas, chegando a Ourense onde vai desembocar no río Miño, preto da ermida dos Remedios e da Ponte do Milenio.

### Afluentes 
;Marxe dereita
* Regueiro Fozado
*Regueiro de Zaín

;Marxe esquerda
* Río Barbadás, ou dos Muíños
* Regueiro de San Bieito
* Río de Taboadela
* Regato de Pazos
* Río Cerdeiriño

## Notas 
## Véxase tamén 
### Outros artigos 
* Ríos de Galiza
Portsmouth F.C.

O **Portsmouth Football Club** é un equipo de fútbol profesional da cidade de Portsmouth, Inglaterra. Xoga os seus partidos coma local no Fratton Park dende a fundación do club en 1898. Actualmente compite na Football League One.

O Portsmouth tivo un grande éxito a mediados dos anos 2000, cando conseguiu gañar a FA Cup na tempada 2007-08, ó vencer por 1-0 na final ó Cardiff City. Durante este período, o tivo un gran número de xogadores internacionais, coma Glen Johnson, Jermain Defoe, Peter Crouch ou Sol Campbell. Porén, os problemas financeiros levaron pronto ó Portsmouth ó descenso ó Football League Championship en 2010, e á Football League One dous anos máis tarde, sendo a primeira vez que xogan no terceiro nivel do fútbol inglés dende os anos 80.

## Xogadores 
### Cadro actual 
*Actualizado a 12 de marzo de 2020.*

## Palmarés 
### Nacional 
#### Liga 
* **Premier League e predecesoras: 2**
** 1948–49; 1949–50
* **Football League Championship e predecesoras: 1**
** 2002–03
* **Football League One e predecesoras: 3**
** 1923–24; 1961–62; 1982–83
* **Football League Two: 1**
** 2016–17

#### Copas 
* **FA Cup: 2**
** 1938–39; 2007–08
* **FA Community Shield: 1**
** 1949
* **Football League Trophy: 1**
** 2018–19

## Notas 
## Véxase tamén 
### Ligazóns externas 
*Sitio web oficial
Ribadense

***Ribadense*** foi un semanario publicado en Ribadeo entre 1909 e 1920.

## Historia e características 
Semanario conservador que apareceu en febreiro de 1909. Imprimiuse nos talleres de César González-Seco, de Mondoñedo, e nos últimos anos na tipografía de Francisco Lanza, de Ribadeo. Estaba dirixido por Marcial de Mira Leiras. Publicaba novas locais e galegas, os problemas do campo, as loitas sociais e a I Guerra Mundial e a de Marrocos. Cesou a súa publicación en febreiro de 1920.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Lugo
El Radical del Eo

***El Radical del Eo*** foi un periódico publicado en Ribadeo de 1932 a 1933.

## Historia e características 
Defensor do ideario do Partido Republicano Radical e dos intereses morais e materiais de Ribadeo, apareceu o 20 de xaneiro de 1932. Estaba dirixido por Leopoldo Fernández Cardoso.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
Crocodiles

***Crocodiles*** é o álbum de estrea da banda británica de post-punk Echo & the Bunnymen, publicado o 18 de xullo de 1980 no Reino Unido e o 17 de decembro nos Estados Unidos. O disco acadou o número 17 da lista británica de álbums. As súas cancións "Pictures on My Wall" e "Rescue" foran anteriormente editadas como sinxelos.

Gravado nos Eden Studios de Londres e nos Rockfield Studios preto de Monmouth, no País de Gales, *Crocodiles* foi producido por Bill Drummond e David Balfe, mentres que Ian Broudie encargárase xa da produción do sinxelo "Rescue". Tanto a música como a portada do traballo reflicten imaxes de escuridade e tristeza. O álbum recibiu recensións favorables na prensa musical, obtendo 4 de cinco estrelas nas revistas *Rolling Stone* e *Blender*.

## Antecedentes e gravación 
Echo & the Bunnymen formouse en 1979 e orixinalmente estaba composto por Ian McCulloch (voz e guitarra rítmica), Will Sergeant (guitarra solista), Les Pattinson (baixo) e unha caixa de ritmos. Lanzaron o seu sinxelo de estrea, "The Pictures on My Wall", en maio de 1979 polo selo independente Zoo Records e a banda fichou despois por Korova, un selo subsidiario de WEA, onde foron convencidos para que contratasen un batería. Pete de Freitas uniuse posteriormente á banda, e a principios de 1980 gravaron o seu segundo sinxelo, "Rescue". O sinxelo foi gravado nos Eden Studios de Londres e producido polo ex-membro de Big in Japan Ian Broudie.

En xuño de 1980 seguiu unha xira británica antes de que a banda fose aos Rockfield Studios para gravar o seu álbum de estrea. Aínda que se falou que lle ofreceran ao cantante estadounidense Del Shannon facer a produción do álbum, este foi finalmente producido polo representante do grupo Bill Drummond e o seu socio comercial e teclista de The Teardrop Explodes David Balfe. A gravación do álbum só durou tres semanas, pero Pattinson quedou sorprendido pola natureza aburrida do proceso de gravación: "Había moito tempo de espera. Non entendín todas as partes de 'introducións' e 'edicións'". 

## Listaxe de cancións 
Todos os temas copostos por Will Sergeant, Ian McCulloch, Les Pattinson e Pete de Freitas agás onde se indique.

### Versión británica 
#### Cara 1 
# "Going Up" – 3:57
# "Stars Are Stars" – 2:45
# "Pride" – 2:41
# "Monkeys" – 2:49
# "Crocodiles" – 2:38
#### Cara 2 
# "Rescue" – 4:26
# "Villiers Terrace" – 2:44
# "Pictures on My Wall" (Sergeant, McCulloch, Pattinson) – 2:52
# "All That Jazz" – 2:43
# "Happy Death Men" – 4:56

### Versión estadounidense 
#### Cara 1 
# "Going Up" – 3:57
# "Do It Clean" – 2:44
# "Stars Are Stars" – 2:45
# "Pride" – 2:41
# "Monkeys" – 2:49
# "Crocodiles" – 2:38
#### Cara 2 
# "Rescue" – 4:26
# "Villiers Terrace" – 2:44
# "Read It in Books" (McCulloch, Julian Cope) – 2:31
# "Pictures on My Wall" (Sergeant, McCulloch, Pattinson) – 2:52
# "All That Jazz" – 2:43
# "Happy Death Men" – 4:56

## Notas 
## Bibliografía 
* 
* Bell, Max (2003). Crocodiles (libreto do CD). Echo & the Bunnymen. Warner Strategic Marketing. 2564-61161-2.
Xoán Bautista de La Salle

**Xoán Bautista de La Salle**, nado o 30 de abril de 1651 en Reims (Francia) e finado en Ruan o 7 de abril de 1719, foi o fundador da comunidade dos Irmáns das Escolas Cristiáns ou lasalianos.

## Traxectoria 
Nado no seu dunha familia nobre, estudou teoloxía en París, foi canónico e presbítero. Sensibilizado coa situación da xuventude marxinal das capas máis baixas da poboación, repartiu os seus bens entre os necesitados e acolleu na súa casa a mestres pobres. Fundou unha comunidade de laicos non sacerdotes, aínda que co tempo foron asumindo os votos de pobreza e celibato para mellor cumprir o seu compromiso a prol da educación e promoción humana da xuventude das masas campesiñas esfameadas, dos fillos de artesáns depauperados e da primeira xuventude proletaria, para a que fundou escolas dominicais. Incidiu tamén na rehabilitación de mozos delincuentes.

Os seus métodos pedagóxicos foron innovadores: potenciación da lingua vernácula e materna fronte ao latín, clases en grupo para fomentar o compañeirismo e os valores de camaradería e axuda mutua, formación de mestres, así como o fincapé no reforzo positivo máis que na mera disciplina e a represión.

As súas iniciativas espertaron desconfianza na xerarquía eclesiástica e a oposición de nobres influentes. O carácter laical e gratuíto das escolas e centros de formación suscitou oposición e receo, pero isto non impediu a consolidación da súa orde, incluída na propia París e a súa expansión por toda Europa. En 1698, redacta a regra da Congregación.

Deixou escritas algunhas obras de espiritualidade e pedagoxía.

## Significación 
Foi beatificado en 1888 e canonizado en 1900 por León XIII. Está considerado na Igrexa Católica como un dos patróns dos mestres e educadores ao igual que Xosé de Calasanz ou Xoán Bosco.

As súas experiencias pedagóxicas son o xermolo da escola primaria francesa. O número de rapaces e mozos labregos, artesáns e traballadores alfabetizados explica o éxito da difusión de panfletos propagandísticos dos ideais revolucionarios e a organización das capas máis desherdadas que foron a forza de choque utilizada pola burguesía para facer triunfar Revolución Francesa.

En Prusia durante o *Kulturkrampf* a orde lasaliana foi prohibida, reanudándose a súa presenza despois de 1918, para volver a ser prohibida polo nazismo.
Aguia manchada

A **aguia manchada** ou **aguia pintada** (*Clanga clanga*, antes *Aquila clanga*) é unha ave rapaz.

## Morfoloxía e Hábitos 
É unha aguia cunha lonxitude de entre 55–69&nbsp;cm, unha envergadura entre 153–177&nbsp;cm e cun peso entre 1600 e 2300 gramos. De cor parda escura uniforme, os xoves son máis negros e con manchas pálidas. As femias son idénticas ós machos. Existe a variante Fulvescens, que é de ton máis clara.

Aliméntase de roedores, anfibios, aves de gran tamaño (galiñolas, parrulos, corvos) e insectos. O seu hábitat máis habitual en Europa son as fragas extensas con presenza de lagos ou pantanos. Caza con frecuencia na auga ou nas súas proximidades. Esporadicamente consome calaza.

## Reprodución 
miniatura|*Clanga clanga*
A cría realizase en Europa entre os meses de maio e xullo. A posta consiste en dous ou tres ovos cun tempo de incubación de 42-44 días. Os polos permanecen no niño entre 60-65 días.

## Distribución 
Dende maio a outubro permanece en Europa, concretamente Rusia, Países Bálticos, Belarús e o sueste de Finlandia. Esporadicamente, observable durante a migración, no Cáucaso, Turquía e Oriente Medio (Israel, Siria, Líbano). Iverna en Iraq, Irán, Delta do Nilo e outras parte de Exipto e zonas húmidas moi localizadas do Sur de Europa: Sur de Grecia, Desembocadura do río Po, a Camarga, Rexión de Bordeos ou en Doñana.
## Notas 
## Véxase tamén 
### Bibliografía 
* *Guía de Aves: España, Europa y Región Mediterránea*. Lars Svensson, Killian Mullarney, Dan Zetterstïons. Ediciones Omega. 
* *Gran Guía de la Naturaleza AVES*. Nicolai, Singer, Wothe. Editorial Everest .
Juventud (Xinzo de Limia)

***Juventud*** foi un periódico editado en Xinzo de Limia en 1919.

## Historia e características 
Subtitulado *Periódico independiente defensor de los intereses locales*, apareceu o 15 de febreiro de 1919. Periódico quincenal de tendencia republicana e anticaciquil, estaba dirixido por Alejandro Álvarez Rodríguez. Os redactores eran Luis Seijo Villarino e Antonio Nieto Oliva. Entre os seus colaboradores estaban Francisco Seijo Iglesias (que foi nomeado xerente), Lino Pereda, Celso Nieto Oliva, Juan P. de la Yborra, Jacinto Santiago e Roberto Blanco Torres. Cesou a súa publicación co número 10, o 13 de xuño dese ano. Foi substituído por *El Agrario*.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
O Tarabelo, Sada, Sada

**O Tarabelo** é un lugar da parroquia de Sada no concello coruñés de Sada, na comarca da Coruña. Segundo o INE, en 2025 tiña 164 habitantes (87 homes e 77 mulleres), o que supón unha diminución en relación a 2011, cando tiña 165 habitantes.

## Lugares e parroquias
### Lugares de Sada
### Parroquias de Sada
## Notas
## Véxase tamén
### Outros artigos
*Os Tarabelos.
Juventud

***Juventud*** foi o nome de varias publicacións:

* ***Juventud***, revista editada en Ferrol en 1919.
* ***Juventud***, periódico publicado en Xinzo de Limia en 1919.
* ***Juventud***, periódico publicado en Chantada entre 1931 e 1932.
* ***Juventud***, periódico publicado en Vigo en 1936.
* ***Juventud***, periódico publicado en Mondoñedo en 1943.
* ***Juventud***, periódico publicado en Ponteareas en 1966.

## Véxase tamén 
### Outros artigos 
* 
* *La Juventud Galaica*
* *La Juventud Gallega*
* *Juventud Gallega*
* *Juventud de Alaje*
Heinkel He 112

O **Heinkel He 112** foi un caza alemán deseñado por Walter e Siegfried Günter. Foi un dos catro avións deseñados para competir polo contrato de cazas da *Luftwaffe* de 1933, que finalmente foi gañado polo Messerschmitt Bf 109. Un pequeno número de He 112 foi usado pola *Luftwaffe* por un curto período de tempo, e pequenas series foron completadas para outros países, chegando a fabricarse menos de 100 en total. Algúns deles chegaron a combater coa Lexión Cóndor na Guerra Civil Española.
Alejandro Álvarez Rodríguez

**Alejandro Álvarez Rodríguez**, nado en Xinzo de Limia en 1890 e finado no mesmo concello o 31 de decembro de 1974, foi un xornalista galego.

## Traxectoria 
Fillo do procurador Efrén Álvarez, de mozo emigrou a Arxentina. Ao regreso dirixiu o periódico *Juventud*, do que tamén foi redactor, e foi director de *El Agrario*. Tamén colaborou en *La República*. Traballou como secretario do concello de Baltar e dende 1925 foi secretario do concello de Sandiás.

## Véxase tamén 
### Bibliografía 
*
Francisco Seijo Iglesias

**Francisco Seijo Iglesias**, nado en Ourense en 1875 e finado en Xinzo de Limia o 5 de xaneiro de 1940, foi un reloxeiro e xornalista galego.

## Traxectoria 
Fillo do xoieiro Seijo Brasa, casou en Ourense e trasladouse a Xinzo de Limia onde montou unha reloxería. Foi auxiliar de secretaría do concello de Xinzo de Limia e secretario do concello de Trasmiras. Colaborou en *Juventud*, do que foi nomeado xerente, foi director de *El Agrario* e fundou e dirixiu *El Látigo*. O seu fillo Luis Seijo Villarino colaborou en *El Camelo*.

## Vida persoal 
Casou con Rosa Villarino Quintas.
## Véxase tamén 
### Bibliografía 
* 
### Ligazóns externas 
* Francisco Seijo Iglesias. Director dos xornais: “El Agrario” (1919), “El Látigo” (1923) de Xinzo de Limia
Patrick Rothfuss

miniatura|dereita|Patrick Rothfuss en febreiro de 2014.

**Patrick James Rothfuss**, nado  en Madison (Wisconsin) o 6 de xuño de 1973, é un escritor estadounidense de fantasía e profesor adxunto de literatura e filoloxía inglesa na Universidade de Wisconsin. É o autor da triloxía *The Kingkiller Chronicle*.

## Traxectoria
Matriculuse na Universidade de Wisconsin-Stevens Point onde inicialmente pretendía estudar enxeñaría química, pero cambiou de opinión para estudar psicoloxía clínica, adicándose durante tres anos a estudar calquera materia que atraía o seu interese . Durante esta época comezou traballar nunha novela de fantasía extremadamente longa chamada *The Song of Flame and Thunder*. Tamén comnzou a escribir unha columna sobre a vida universitaria en de *The Pointer*, o periódico do campus. Graduouse en inglés no ano 1999. Tras completar *The Song of Flame and Thunder*, Rothfuss envía o traballo a varias editoriais, pero é rexeitada. No 2002 gaña o premio *Writers of the Future* con *The Road to Levinshir*, un extracto da súa novela. A continuación Rothfuss véndea a DAW Books . *The Song of Flame and Thunder* divídese nunha serie de tres tomos á que se lle da o título de *The Kingkiller Chronicle* (Crónica do asasino de reis), publicándose o primeiro tomo, *The Name of the Wind* (O nome do vento), en abril de 2007. A novela gaña ese ano o *Quill Award* á mellor novela de fantasía/ciencia ficción, aparece na lista de best-séllers do *The New York Times* e Amazon selecciónao entre as súas dez «xoias ocultas» do 2007. ''The Wise Man's Fear* (O temor dun home sabio), a continuación de *The Name of the Wind*, publícase en marzo do 2011 no mundo anglosaxón. Debutou a primeira semana do seu lanzamento no número 1 de *The New York Times* e no número 2 de *The Times*, e foi a recomendación do mes en Amazon. Actualmente, Rothfuss está a traballar na revisión da terceira entrega, provisionalmente titulada *The Doors of Stone* (As portas de pedra).

## Notas
## Véxase tamén
### Bibliografía 
#### *The Kingkiller Chronicle* (Crónica do asasino de reis) 
* *The Name of the Wind* (O nome do vento) (abril de 2007)
* *The Wise Man's Fear* (O temor dun home sabio) (marzo de 2011)
* *The Doors of Stone* (As portas de pedra, título non definitivo)
#### Outras obras 
* *The Road to Levinshir* ("O camiño a Levinshir", extracto dun capítulo de *The Wise Man's Fear*, xullo 2008)
* *The Adventures of the Princess and Mr. Whiffle* ("As aventuras da princesa e o señor Fu", xullo 2010)
* *Your Annotated, Illustrated College Survival Guide'' ("A túa guía de supervivencia universitaria anotada e ilustrada", recolle as columnas que escribiu no periódico do campus, 2005).
Mutemath

**Mutemath** (a miúdo estilizado como **MUTEMATH**) é un grupo musical formado en Nova Orleáns no 2003. A banda está integrada por vocalista e teclado Paul Meany, o batería Darren King, o guitarrista Todd Gummerman e o baixista Roy Mitchell-Cárdenas.

## Discografía 
### Álbums de estudio 
### Presentacións en vivo 
* *Live at the El Rey EP* - 2006 - Teleprompt/WBR

### DVD 
* *Flesh And Bones Electric Fun: Mute Math Live* - 2008 - Teleprompt/WBR

### Sinxelos 
* "Typical" (Teleprompt/WBR, 2007)
* "Control" (Teleprompt/WBR, 2008)
* "Spotlight" (Teleprompt/WBR, 2009)
* "Backfire" (Teleprompt/WBR, 2009)

### Compilacións 
* "Chaos" *Aware 11* -Aware Records
* "Transformers Theme" *Transformers: The Album* - Warner Bros. Records
* "You Are Mine" canción que apareceu no 2008 no filme *Never Back Down*.

## Véxase tamén 
### Ligazóns externas 
*Páxina oficial
La gazzetta

***La gazzeta*** é unha ópera buffa en 2 actos con música de Gioachino Rossini e libreto en italiano de Giuseppe Palomba e Andrea Leone Tottola baseado en *Il matrimonio per concorso* de Carlo Goldoni. Esta ópera foi estreada no Teatro dei Fiorentini de Nápoles o 26 de setembro de 1816.

## Véxase tamén
Stadion Henryk Reyman

O **Stadion Miejski im. Henryka Reymana** é un estadio multiúsos situado na cidade de Cracovia, Polonia. Habitualmente é utilizado para encontros de fútbol, sendo o feudo do Wisła Kraków. Foi inaugurado en maio de 1953 e renovado entre 2004 e 2011. Ten capacidade para 33.268 espectadores.
Juventud (Chantada)

***Juventud*** foi un semanario editado en Chantada entre 1931 e 1932.

## Historia e características 
Subtitulado *Órgano de la Juventud Republicana de Chantada*, apareceu o 27 de setembro de 1931. Xurdiu como oposición a *La Voz del Agro*, do que foi inimigo declarado, e sostiña posicións republicanas críticas ligadas á dereita. Estaba dirixido por Pablo Noguerol Sierra. Entre os seus colaboradores figuraban Ángel Gómez Montero, Marcial García Cereijo e Valentín Rodríguez Cabo. Cesou a súa publicación en 1932.

## Véxase tamén 
### Bibliografía 
*  "*Periódico que apareceu, en 1928, no concello lucense de Chantada*".
* 
### Outros artigos 
* Lista de publicacións impresas da provincia de Lugo
### Ligazóns externas 
*
Floco (homónimos)

O termo **floco** pódese referir:
* **Flocos**, conxunto de fíos ou cordóns que colgan dun tecido, como enfeite ou na roupa esfiañada polo desgaste, farrapos.
* **Floco**, porción de pelo que cae sobre a fronte. 
* **Flocos de millo**, grans de millo torrados.
Ligue 1 2012-2013

A tempada **2012–13** da **Ligue 1** foi a 75º edición da máxima competición ligueira de fútbol en Francia. O Montpellier HSC era o defensor do título. A tempada iniciouse o 10 de agosto de 2012&nbsp;e finalizou o 26 de maio de 2013.

## Equipos e estadios 
## Clasificación 
## Resultados 
## Notas 
## Véxase tamén 
### Ligazóns externas 
* Páxina oficial da Ligue 1
Litchi

***Litchi*** é un xénero con catro especies de plantas de flores pertencentes á familia Sapindaceae. A especie máis coñeciada é *Litchi chinensis*, que dá a froita coñecida coma lichis.

## Especies seleccionadas 
* *Litchi chinensis* Sonn.
** *Litchi chinensis* var. *euspontanea* H.H.Hsue 
** *Litchi chinensis* subsp. *javensis* Leenh.
** *Litchi chinensis* subsp. *philippinensis* (Radlk.) Leenh. 
* *Litchi litchi* Britton 
* *Litchi philippinensis* Radlk. ex Whitford 
* *Litchi sinensis* J.F.Gmel. 
## Sinónimos 
* **Euphoria** Comm. ex Juss.

## Ligazóns externas 
* http://biopl-a-181.plantbio.cornell.edu/
* http://www.mobot.org/MOBOT/Research/APweb/ Site oficial
* http://www.ppp-index.de/
* Botánica sistemática
* http://www.ipni.org/index.html
Mimótopo

Un **mimótopo** é unha macromolécula, xeralmente un péptido, que imita a estrutura dun epítopo dun antíxeno. Debido a esta semellanza causa unha resposta aos anticorpos similar á xerada polo epítopo. Un anticorpo específico para un determinado epítopo de antíxeno recoñecerá tamén ao mimótopo que imite a ese epítopo. Os mimótopos obtéñense xeralmente a partir de bibliotecas de *phage display* (técnica na que se estudan as interacción entre proteínas e entre proteínas e ADN dos bacteriófagos para correlacionar as proteínas coa información xenética que as codifica) polo procedemento do biocribado ou *biopanning* (técnica para seleccionar péptidos que se unen a unha diana dada). Estanse a desenvolver vacinas que utilizan mimótopos.

Cando se acuñou o termo mimótopo por Mario Geysen en 1986, utilizouse para describir péptidos que imitaban un epítopo. Porén, este concepto foise ampliando para referirse tamén a péptidos que imitan todo tipo de sitios de unión. Pola súa imitación de sitios de unión, a análise de mimótopos foi moi utilizada para mapear epítopos, identificar dianas de drogas e inferir as redes de interaccións de proteínas. Ademais, os mimótopos teñen un gran potencial no desenvolvemento de novos diagnósticos, terapéuticas  e vacinas. Ademais, as especiais afinidades mediadas polos mimótopos para varios semicondutores e outros materiais mostraron ser moi prometedoras nos estudos de novos materiais e novas enerxías. Por tanto, é interesante reunir a información sobre mimótopos en bases de datos especiais. En 2010, apareceu a base de datos MimoDB versión 1.0, que tiña 10.716 péptidos agrupados en 1.229 conxuntos. Estes péptidos foran extraídos de resultados de *biopanning* de bibliotecas de péptidos aleatorias da técnica do *phage-displayed* publicadas en 571 traballos. A base de datos MimoDB foi despois actualizada á versión 2.0, na cal hai 15.633 péptidos recollidos de 849 traballos publicados, que se agruparon en 1.818 conxuntos. Ademais dos datos dos experimentos de *biopanning* e dos seus resultados, tamén se incluíu ampla información de base sobre dianas, moldes, bibliotecas e estruturas. Tamén se compilou un punto de referencia (ou estándar de comparación, *benchmark*) para que os bioinformáticos poidan desenvolver e avaliar os seus novos modelos, algoritmos e programas. A base de datos MimoDB proporciona ferramentas para investigacións avanzadas e simples, visualización de estruturas, BLAST (algoritmo para comparar secuencias) e aliñamentos vistos sobre a marcha. Os biólogos experimentais poden utilizar facilmente a base de datos como un control virtual para excluír posibles péptidos non relacionados coa diana. A base de datos MimoDB  está dispoñible sen restricións.

## Notas
Lichi

O **lichi** (***Litchi chinensis***) é unha árbore froiteira tropical orixinaria do sur da China, onde a coñecen coma 荔枝 (pinyin: lìzhī), o sur de Indonesia e o leste de Filipinas, onde a coñecen coma **alupag**. É realmente a única representante do xénero *Litchi* da familia das Sapindaceae.

Os seus froitos coñécense co nome de **lichis**. Cultívanse, ademais das súas zonas de orixe, na India, Madagascar, Nepal, Bangladesh, Paquistán, sur e centro de Taiwán, a norte do Vietnam, Tailandia, Suráfrica e México.

Comézase a ver nas froitarías de Galicia, como froita exótica tropical.

## Descrición 
A árbore é de tamaño medio, atinxindo 15-20 metros de altura, con follas alternadas, cada folla ten uns 15-25 centímetros de longo, con 2-8 folíolos laterais de 5-10 centímetros de longo; o folleto terminal está ausente. As follas novas son dunha cor vermella brillante, tornándose verdes ao maduraren. As flores son pequenas, verde branco amarelado ou branco.

Os froitos, semellantes aos amorodos, prodúcense en acios e posúen unha a casca rugosa e de cor vermella fácil de depelicar. A polpa é xelatinosa, translúcida, zumarenta, lembrando o sabor da froita da *Talisia esculenta* (*pitomba*) e de semellante carabuña. Consómese fresca, tamén en zumes, compotas ou a xeito de froita pasa. Contén un alto índice de vitamina C, alén de posuír as do complexo B, sodio, calcio e potasio.

## Subespecies 
Posúe tres subespecies:
* *L. c. chinensis*, a máis coñecida, cultivada en todo o sueste, leste e sur asiático, sur de África, Hawai, Estados Unidos e con crecente produción brasileira.
* *L. c. javanensis*, cultivada só na Indochina e en Xava;
* *L. c. phillippenis*, que produce froitos non comestíbeis;

## Usos 
Pode ser consumido fresco, en zumes, en forma de doces, xeleas, iogures e sorbetes. O lichi é tamén utilizado na fabricación de cosmeticos pois o froito posúe propiedades antioxidantes.

## Notas 
## Véxase tamén 
* Longán
* Rambután

### Ligazóns externas 
* Litchi chinensis Sonn
Praia de Santa Cristina

A **praia de Santa Cristina**, en Perillo, é unha praia urbana moi coñecida e concorrida durante os meses de verán. É a praia de maior lonxitude de todo o concello de Oleiros. De area fina e dourada, emprégase para actividades de lecer, pesca artesanal e marisqueo, como deportivas, wíndsurf ou kitesurf e ata concertos.

O paseo marítimo e a zona próxima á praia é un lugar de locais de hostalaría.

## Galería de imaxes 

Ficheiro:Praia de Santa Cristina. Oleiros e A Coruña 2.jpg|Santa Cristina.

## Notas
Ultreya

***Ultreya*** pode referirse a:

****Ultreya***, revista publicada en Santiago de Compostela entre 1919 e 1920;
***Ultreya**, organización xuvenil galeguista creada en 1932;
****Ultreya***, ópera de Armando Cotarelo Valledor de 1935;
****E Ultreya***, revista publicada en Santiago de Compostela entre 1942 e 1961.http://biblioteca.galiciana.gal/gl/consulta/registro.do?id=579859
Inmunóxeno

Un **inmunóxeno** é unha substancia que ten a capacidade de inducir a inmunidade humoral ou a mediada por células en lugar da tolerancia inmunolóxica. Ferencik et al. describen un inmunóxeno como un antíxeno completo que está composto dun portador macromolecular e de epitopos (determinantes antixénicos). Ás veces o termo inmunóxeno utilízase intercambiablemente co termo antíxeno, pero o termo antíxeno significa tanto inmunoxenicidade coma tamén a capacidade de reaccionar cos produtos da mesma, como son os anticorpos ou receptores TCR., mentres que a antixenicidade é a capacidade de combinarse especificamente cos produtos finais da resposta inmune (anticorpos secretados ou receptores de superficie das células T)

## Notas
Ultreya (revista)

***Ultreya*** foi unha revista editada en Santiago de Compostela entre 1919 e 1920.

## Historia e características 
Subtitulada *Revista quincenal de Cultura Galaica. Arte, literatura, historia, sociología*, apareceu o 1 de maio de 1919. Estaba dirixida por Armando Cotarelo Valledor. No consello de redacción figuraban Salvador Cabeza de León, Salustiano Portela Pazos, Antonio García Varela e Manuel Vidal Rodríguez. Entre os seus colaboradores estaban Juan Barcia Caballero, Pablo Pérez Costanti, Avelino Gómez Ledo, Xesús Carro, Fermín Bouza-Brey, Constante Amor, Francisco Esmorís Recamán e Celestino García Romero. Cesou a súa publicación co número 23/24, correspondente ao 15 de xullo de 1920.

## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia da Coruña
Cesuris, Cesuris, Manzaneda

**Cesuris** é un lugar da parroquia de Cesuris, no concello ourensán de Manzaneda na comarca de Trives.

## Lugares e parroquias
### Lugares de Cesuris
### Parroquias de Manzaneda
Serra, Sada, Sada

**Serra** é un lugar da parroquia de Sada no concello coruñés de Sada, na comarca da Coruña. Segundo o INE, en 2025 tiña 34 habitantes (13 homes e 21 mulleres), o que supón un aumento en relación a 2011, cando tiña 32 habitantes.

## Lugares e parroquias 
### Lugares de Sada 
### Parroquias de Sada 
## Notas
Antonietta Gonsalvus

**Antonietta Gonsalvus**, tamén chamada **Tognina Gonsalvus**, nada aproximadamente en 1580, foi unha das fillas de Petrus Gonsalvus, nobre da corte de Henrique II de Francia.

Antonietta é coñecida por padecer, como seu pai e tres dos seus cinco irmáns, hipertricose, unha enfermidade moi pouco frecuente, caracterizada polo exceso de cabelo no corpo. O caso da súa familia é o máis antigo dos que se describiron en Europa desta enfermidade.

Foi frecuentemente representada en pinturas, xeralmente acompañada da súa familia. Creceu en Fontainebleau (Francia), onde formou parte da corte do rei Henrique II de Francia.

Entre 1580 e 1590, a súa familia trasladouse a Italia, onde hai constancia da súa estancia na corte de Margarida de Parma. Non se sabe o ano da morte de Antonietta, pero si que morreu en Italia, posiblemente en Capodimonte (Viterbo), lugar onde morreu tamén o seu pai.

## Notas 
## Véxase tamén 
### Bibliografía 
* 

### Outros artigos
* Petrus Gonsalvus
Club Deportivo Ciudad Jardín

O **Club Deportivo Ciudad Jardín** é un equipo de fútbol galego do barrio da Cidade Xardín da cidade da Coruña. Foi fundado en 1945 e actualmente compite na Terceira Autonómica de Galicia.

## Historia
O club foi fundado o 27 de maio de 1945 por Manuel Fraga Roca, Francisco Díaz Fernández e Segundo Mayán Lozano, sendo o primeiro deles o primeiro presidente.

## Datos do club
### Tempada a tempada
|valign="top" |

|valign="top" |

|}

## Notas 
## Véxase tamén 
### Ligazóns externas 
*Páxina oficial do club 
*Datos do equipo en afacoruna.com
Aleix Saló

**Aleix Saló Braut** é un debuxante e creador de curtas catalán, nado en Ripollet (provincia de Barcelona) o 30 de xaneiro de 1983.

## Biografía 
Aleix Saló comezou moi novo, xa no ano 2000, a publicar as súas viñetas en diferentes medios locais, abandonando os seus estudos de arquitectura para intentar adicarse en exclusiva a ese labor. Porén, debido a súa situación económica tivo que compatibilizala traballando de camareiro no foyer do Liceu.
 
No 2008 traballou en *El Jueves*, e Glénat España editou o seu primeiro libro, *Fills dels 80: La generació Bombolla*. Para a súa seguinte obra, producida durante un ano e publicada en abril de 2011 co título de *Españistán: Este país se va a la mierda*, adicouse a ler os suplementos económicos dos diarios para documentarse. A obra pasou sen pena nin gloria ata que o mes seguinte, Saló colgou en Internet unha curtametraxe de animación titulada *Españistán, de la burbuja inmobiliaria a la crisis*, que consumiu os seus aforros de dous anos, pero outorgoulle unha gran popularidade.

## Obra 
## Notas 
## Véxase tamén 
### Ligazóns externas 
*Aleix Saló  por José A. Serrano, "La guía del cómic", 2010.
Merindad de Sotoscueva

**Merindad de Sotoscueva** é un concello español da provincia de Burgos (Castela e León). A súa poboación é de 464 habitantes (INE 2012).

## Véxase tamén 
### Ligazóns externas 
*Páxina oficial do concello
Hee Haw

***Hee Haw*** é a segunda edición e primeiro EP da banda australiana de post-punk The Boys Next Door (posteriormente renomeada como The Birthday Party). O disco foi publicado no ano 1979 a través do selo independente Missing Link Records.

## Listaxe de cancións 
# "A Catholic Skin" (Nick Cave)
# "The Red Clock" (Rowland S. Howard)
# "Faint Heart" (Nick Cave)
# "Death By Drowning" (Rowland S. Howard)
# "The Hair Shirt" (Nick Cave)
Edda poética

A ***Edda poética*** ou ***Edda maior*** é unha colección de poemas escritos en antigo nórdico preservados inicialmente no manuscrito medieval islandés coñecido como *Codex Regius*. Xunto coa *Edda prosaica* de Snorri Sturluson, a *Edda poética* é a fonte existente máis importante sobre mitoloxía escandinava e lendas heroicas xermanas.miniatura|240px|Detalle dunha miniatura da *Edda poética*.

O *Codex Regius* foi escrito no século XIII pero non se soubo nada do seu paradeiro ata 1643 cando parou nas mans de Brynjólfur Sveinsson, bispo de Skálholt. Daquela, as versións da *Edda* de Snorri eran ben coñecidas en Islandia, pero os estudosos especulaban que había outra, unha *Edda maior* que contiña os poemas pagáns que Snorri cita no seu libro. Cando se descubriu o *Codex Regius* creuse que esta fora probada. Brynjólfur atribuíu o manuscrito a Sæmundr o sabio, un sacerdote islandés do século XII. Porén, aínda que esta atribución é rexeitada polos eruditos modernos, o título *Edda de Sæmundar* aínda pode verse en ocasións.

O bispo Brynjólfur enviou o *Codex Regius* como agasallo ó rei dinamarqués, e de aí o nome. Fora gardado durante séculos na Biblioteca Real Danesa pero no ano 1971 foi devolto a Islandia.

## Composición 
A *Edda maior* está composta en verso aliterativo. A meirande parte dos versos están en *fornyrðislag* ("metro de historia antiga"), pero tamén hai moitos en *málaháttr* ("forma discursiva"). O resto, case un cuarto da obra, están en *ljóðaháttr* ("forma de canción"). A linguaxe dos poemas adoita ser clara e con poucos adobíos. Son comúns os *kenningar*, aínda que non coa frecuencia e complexidade coa que aparecen na poesía dos escaldos.

## Véxase tamén 
### Outros artigos 
* Edda prosaica
* Mitoloxía nórdica
* Snorri Sturluson

### Ligazóns externas 
* Texto completo da *Edda poética*
Serra

O termo **Serra** pode referirse a:

*Unha **serra** é unha ferramenta ou máquina que se emprega para cortar madeira ou outros materiais duros:
****Serra de calar**, tipo de serra utilizada para cortar curvas arbitrarias, como deseños de modelo ou outras formas, caladora;
****Serra de arco**, tipo de serra para cortar principalmente madeira, composta por un arco durábel e unha lámina de serra que pode ser substituída cando o desgaste chega ao límite;
**En medicina é un instrumento cortante cunha folla de aceiro que se emprega para a sección de estruturas óseas.
***Serra**, industria na que hai serras mecánicas para serrar a madeira, serradoiro;
***Serra**, sucesión de montañas que pola súa forma recorda unha serra, cadea;
***Peixe serra**, *Pristis pristis*, peixe da familia dos prístidos, de corpo lixeiramente achatado e fociño prolongado nunha lámina cartilaxinosa estreita e plana, bordeada dunha ringleira de dentes fortes e aguzados;
***Serra**, *Scomberomorus brasiliensis*, especie de peixes da familia Scombridae na orde dos Perciformes;
***Lagarta da serra**, *Iberolacerta monticola*, lagarta endémica do noroeste da Península Ibérica.

Como topónimo, pode referirse a:

;En Galiza
***Serra**, lugar da parroquia de Freixo no concello da Fonsagrada;
***Serra**, lugar da parroquia de Sada no concello de Sada;
***Serra da Horta**, lugar da parroquia de Agüeira no concello de Becerreá;
***Serrao**, lugar da parroquia de Meavía no concello de Forcarei;
***Serrape**, lugar da parroquia de Carbia no concello de Vila de Cruces;
***Traserra**, lugar da parroquia de Rao no concello de Navia de Suarna.

;Fóra de Galiza

;Na Comunidade Valenciana
***Serra**, concello da provincia de Valencia.

;No Brasil
***Serra**, concello do Espírito Santo;
***Serra**, barrio brasileiro da cidade de Belo Horizonte.

;En Italia
***Vaglio Serra**, comuna italiana do Piemonte.

;En Portugal
***Serra**, freguesía portuguesa de Tomar;
***Fátima**, freguesía portuguesa de Ourém, antigamente denominada Serra.

## Notas
## Véxase tamén
### Outros artigos
***Serra Yilmaz**, actriz turca (n. 1954);
***Serra**, apelido.
***Serra** é tamén a letra **S** no alfabeto fonético da OTAN.